_:nd8674b79cbb942949520049b8b4039d1xb0
<http://schema.org/articleBody>
"\n\nEl foc s'ha originat aquest dilluns al matí | ACN\nUna dona ha mort, aquest dilluns el matí, en un incendi en un habitatge a Sant Joan de Vilatorrada, al Bages. Segons els Bombers, han rebut l'avís a les 11.18 del matí d'un foc en una casa, de dues plantes, al carrer del Carme.Fins al lloc s'han desplaçat cinc dotacions terrestres, que han localitzat el cos sense vida de la víctima, d'edat avançada, en la primera planta. A la segona hi havia tres persones, que han estat ateses pels efectius del Sistema d'Emergències Mèdiques (SEM). Es tracta d'un home gran ferit menys greu per inhalació de fum i cremades, evacuat a l'hospital de Manresa, i una menor i un home lleus evacuats al CUAP de Manresa. El foc s'ha donat per controlat a les 11.39 i extingit a les 12.12 hores. Segons els Bombers de la Generalitat, les flames han afectat una zona d'uns 10 metres quadrats a la primera planta de l'habitatge. Les causes, a hores d'ara, es desconeixen.A banda dels Bombers, fins al lloc s'han desplaçat tres ambulàncies del SEM i quatre patrulles dels Mossos d'Esquadra que s'han fet càrrec de la investigació i de les diligències judicials.En aquest incendi, el @semgencat ha mobilitzat 3 unitats i ha realitzat 3 assistències:▪️ 2 persones en estat lleu traslladades al CUAP de #Manresa▪️ 1 persona en estat menys greu traslladada a l'hospital de #Manresa https://t.co/014BVRIDJ8— SEM. Generalitat (@semgencat) December 14, 2020\nQuarta víctima de l'incendi de la nau ocupada de BadalonaEl passat dijous, 10 de desembre, es produïa un incendi en una nau abandonada de Badalona. El foc deixava tres víctimes mortals. Aquest dilluns al migdia, l'empresa que està a càrrec de l'enderroc de la nau ha localitzat un cadàver entre la runa. D'aquesta manera, ja són quatres víctimes les que ha deixat l'incendi.Els Bombers ja van alertar de la possibilitat de trobar noves víctimes entre les runes de la nau, ja que havia estat impossible entrar del tot a l'edifici annex a la nau cremada.Per la seva part, el conseller d'Interior, Miquel Sàmper, ha assenyalat que el tancament oficial de les víctimes de l'incendi es farà quan s'hagin donat per finalitzades les feines de desenrunament de la nau.Una vegada informats que s'ha localitzat una quarta víctima, #bomberscat hem activat 4 dotacions, entre les quals hi ha efectius #GREC (Grup d'Estructures Col·lapsades), per donar tasques de suport https://t.co/VehDM4wyzT— Bombers (@bomberscat) December 14, 2020\n"
<https://catalunyadiari.com/successos/mor-dona-incendi-casa-sant-joan-vilatorrada>